《秋日喜吴光卿孝廉至招同李伯襄太史曾元鲁比部黎有道山人小集 其一》
明代·韩日缵

相隔频音问，相逢是帝乡。风尘怜客况，词赋满书囊。

霜叶留馀绿，篱花绽早黄。东山秋色好，到此可能将。

作者简介：明广东博罗人，字绪仲。万历三十五年进士，除检讨。累迁至礼部尚书。时宦官用权，人皆畏其凶焰，独日缵坦然处之。后充经筵讲官，得熹宗称善。卒谥文恪。